पाएं अपने शहर की ताज़ा ख़बरें और फ्री ई-पेपरडाउनलोड करें
आलमपुर में शासकीय शिक्षकों के लिए बनाए गए व्हाट्सएप ग्रुप में एक शिक्षक द्वारा अश्लील मैसेज पोस्ट (वीडियो क्लीप) पोस्ट किए जाने से शिक्षा विभाग में खलबली मच गई है। जिसके चलते सोमवार को बीआरसी शैलेंद्र सिंह कुशवाह ने संबंधित शिक्षक के खिलाफ नोटिस जारी करते हुए दो दिन में जवाब मांगा है। गौरतलब है कि व्हाट्सएप पर बीआरसी ग्रुप आलमपुर नाम से ने ग्रुप में लहार क्षेत्र के अधिकांश शिक्षक और विभाग के अधिकारी जुड़े हुए हैं।
रविवार को शिक्षक प्रेमनारायण माहोर द्वारा ग्रुप पर कुछ अश्लील मैसेज पोस्ट (वीडियो क्लिप) पोस्ट की गई थी, पोस्ट वायरल होने के बाद ग्रुप में विभागीय अधिकारियों और अन्य शिक्षकों ने संबंधित पोस्ट को ग्रुप से हटाने के लिए कई बार शिक्षक प्रेमनारायण माहोर से कहा, लेकिन उनके द्वारा पोस्ट को ग्रुप से डिलीट नहीं किया गया।
जिसके चलते बीआरसी शैलेंद्र सिंह कुशवाह ने प्रेमनारायण के खिलाफ नोटिस जारी करते हुए जबाव मांगा है। वहीं बीआरसी शैलेंद्र सिंह का कहना है कि अगर विगत दो दिन में संबंधित शिक्षक द्वारा नोटिस का जवाब नहीं दिया जाता है तो उनके खिलाफ कार्रवाई की जाएगी। बताना होगा कि शिक्षक प्रेमनारायण द्वारा पहले भी इस प्रकार के ग्रुप पर अश्लील मैसेज पोस्ट भेजने का आरोप है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn